b'\n_START_ARTICLE_\nOnesna\xc5\xbeenje\n_START_SECTION_\nStarodavne kulture\n_START_PARAGRAPH_\nOnesna\xc5\xbeenost zraka je bila vedno z nami. Revija Science je izdala leta 1983 \xc4\x8dlanek, v katerem trdi, da na stropu prazgodovinskih jam obstaja zadosten dokaz za visoke ravni onesna\xc5\xbeenja, ki so bile povezane z neustreznim prezra\xc4\x8devanjem ob odprtem ognju. Zdi se, da je bilo tudi pridobivanje kovin klju\xc4\x8dnega pomena pri oblikovanju ravni onesna\xc5\xbeenosti zraka zunaj doma. Vzorci ledenikov na Grenlandiji ka\xc5\xbeejo pove\xc4\x8danje onesna\xc5\xbeenja zraka v povezavi z razvojem Gr\xc5\xa1ke, Rimske in Kitajske civilizacije.\n_START_SECTION_\nZgodni zaznamki onesna\xc5\xbeenja\n_START_PARAGRAPH_\nPrvi podatki o onesna\xc5\xbeenju so bili zapisani \xc5\xbee med 9. in 13. stoletjem, in sicer s strani u\xc4\x8denjakov Perzijske kulture. Dotaknili so se problema onesna\xc5\xbeenja zraka, vode, tal ter tudi odlaganja odpadkov._NEWLINE_Kralj Edvard I je prepovedal se\xc5\xbeiganje premoga na morju potem, ko je v Angliji dim postal resen problem. V \xc4\x8dasu industrijske revolucije je onesna\xc5\xbeenje zraka predstavljalo vedno ve\xc4\x8dji problem. V Londonu se je pojavil poleg tega tudi problem kakovosti pitne vode, kar je pripeljalo do izgradnje mestne kanalizacije.\n_START_SECTION_\nIndustrijska revolucija\n_START_PARAGRAPH_\nOnesna\xc5\xbeevanje kot ga poznamo danes, se je rodilo z industrijsko evolucijo. S prodorom velikih tovarn ter uporabo fosilnih goriv je bila zelo hitro poslab\xc5\xa1ana kvaliteta tako vode, zraka ter zemlje. \xc5\xbde leta 1881 sta prvi dve Ameri\xc5\xa1ki mesti, Chicago in Cincinnati uvedli zakonodajo ki je bila za takratne \xc4\x8dase prijazna za okolje. V za\xc4\x8detku 20 stoletje je bil ustanovljen tudi Urad za prepre\xc4\x8devanje onesna\xc5\xbeevanja kot del Notranjega ministrstva. Ob\xc4\x8dasno so se zaradi ekstremnega onesna\xc5\xbeenja kriteriji Urada tudi prilagodili razmeram.\n_START_SECTION_\nModerna zavest\n_START_PARAGRAPH_\nOnesna\xc5\xbeevanje je postalo aktualno vpra\xc5\xa1anje po drugi svetovni vojni, predvsem zaradi produktov voja\xc5\xa1kih testiranj nuklearnega oro\xc5\xbeja, in sicer v obliki radioaktivnih padavin. Kmalu zatem se je zgodil \xc5\xa1e en dogodek, in sicer v Londonu leta 1952, "The Great Smog", pojav zaradi katerega je umrlo najmanj 4000 ljudi. To je izzvalo nastanek nekaj prvih ve\xc4\x8djih sodobnih okoljskih zakonodaj po letu 1956._NEWLINE_Onesna\xc5\xbeevanje je bilo dele\xc5\xbeno vedno ve\xc4\x8dje javne pozornosti tudi v ZDA med leti 1950 ter do za\xc4\x8detka 1970-ih, ko je kongres sprejel zakon o nadzoru hrupa, zakon o kakovosti zraka, zakon o \xc4\x8distih vodah in zakon o nacionalni okoljski politiki. Primeri lokalnih onesna\xc5\xbeenj, kot so npr. odpad PCB v reki Hudson, ki je onesna\xc5\xbeila \xc5\xbeivelj v reki do te mere, da je bil prepovedan za u\xc5\xbeivanje (ribe..), dolgotrajna onesna\xc5\xbeenja z dioxin v Love Canalu, Chromium-6 odpadki v Kaliforniji so botrovali uvedbi novega, zelo strogega zakona v letu 1980._NEWLINE_Poleg teh onesna\xc5\xbeenj so bili odmevni tudi podatki o jedrskih odpadkih, vendar predvsem v Rusiji, na lokaciji Lake Karachay, ki je bil imenovan celo kot najbolj onesna\xc5\xbeen kraj na svetu._NEWLINE_Jedrska oro\xc5\xbeja so bila preizku\xc5\xa1ana v obdobju hladne vojne, v\xc4\x8dasih tudi blizu naseljenih obmo\xc4\x8dij. \xc4\x8ceprav je jedrska tehnika domena visoke tehnologije, je vseeno dovzetna tudi za napake, kar se vidi na primerih nekaj ve\xc4\x8djih nesre\xc4\x8d. Otok treh milj in \xc4\x8cernobil sta taka primera, iz katerih je razvidno, kaj lahko radioaktivno onesna\xc5\xbeenje povzro\xc4\x8di \xc5\xbeivljenju._NEWLINE_Mednarodne katastrofe kot npr. Amoco Cadiz tankerja na obalah Anglije leta 1978 in pa katastrofa v Bhopalu leta 1984 so prikazale predvsem dejstvo, da je cena prepre\xc4\x8devanja bistveno ni\xc5\xbeja od tiste, ki jo potrebno pla\xc4\x8dati ob katastrofi. Prav tako je bilo jasno, da onesna\xc5\xbeenje ne pozna ne nacionalnih ne politi\xc4\x8dnih meja med dr\xc5\xbeavami. Vse ve\xc4\x8dje splo\xc5\xa1no onesna\xc5\xbeenje je tudi spodbudilo ljudi k ustanavljanju neprofitnih nevladnih organizacij, katerih cilj je prepre\xc4\x8devanje onesna\xc5\xbeenja.\n_START_SECTION_\nOkoljsko zdravstvene informacije\n_START_PARAGRAPH_\nToksikolo\xc5\xa1ki ter Okoljski Zdravstveni Informacijski program (TEHIP) at the United States National Library of Medicine (NLM) vzdr\xc5\xbeuje zahtevno toksikolo\xc5\xa1ke te okoljske informacije, katere so dostopne javnosti. Mape se nana\xc5\xa1ajo na Zdru\xc5\xbeene Dr\xc5\xbeave Amerike. Podobno funkcijo v Evropi opravlja Komisija EU za zdravstvo  ter Komisija EU za okolje . Tako Ameri\xc5\xa1ka kot tudi evropska organizacija ima na svoji internetni strani objavljene mape s podatki o onesna\xc5\xbeenosti .\n_START_SECTION_\nRegulative ter nadzor\n_START_PARAGRAPH_\nRegulative ter nadzor so v pristojnosti nacionalnih vodstev oziroma njihovih agencij (npr Agencija za okolje).\n_START_SECTION_\nKontrola onesna\xc5\xbeevanja\n_START_PARAGRAPH_\nKontrola onesna\xc5\xbeevanja je nadzor nad vrsto ter koli\xc4\x8dino vnesenih onesna\xc5\xbeevalcev v okolje. Brez tega nadzora bi preve\xc4\x8d degradirali naravno okolje te s tem povzro\xc4\x8dili nepopravljivo \xc5\xa1kodo.\n_START_SECTION_\nKemijsko onesna\xc5\xbeenje\n_START_PARAGRAPH_\nKemijsko onesna\xc5\xbeevanje nastaja pri sodobnem na\xc4\x8dinu kmetovanja, pri izpustih industrijskih odpadkov v okolje, pri vseh oblikah prometa, na odlagali\xc5\xa1\xc4\x8dih odpadkov in v potro\xc5\xa1ni\xc5\xa1tvu z razno strupeno embala\xc5\xbeo ter grafiko.\n_START_SECTION_\nRadioaktivno onesna\xc5\xbeenje\n_START_PARAGRAPH_\nRadioaktivna kontaminacija je na sre\xc4\x8do sorazmerno redek pojav, pomeni pa onesna\xc5\xbeenje z radioaktivnimi delci. Najbolj znano radioaktivno onesna\xc5\xbeenje je bila \xc4\x8dernobilska nesre\xc4\x8da, ko je ob eksploziji dela jedrske elektrarne v ozra\xc4\x8dje u\xc5\xa1lo ve\xc4\x8d ton radioaktivnega prahu.\n_START_SECTION_\nOblike onesna\xc5\xbeenja\n_START_PARAGRAPH_\nPoleg zgoraj omenjenih oblik onesna\xc5\xbeenja velja omeniti tudi zvo\xc4\x8dno onesna\xc5\xbeevanje; med drugim ga povzro\xc4\x8dajo cestna vozila, letala in industrija, ter onesna\xc5\xbeenost s svetlobo, ki je prisotna predvsem v ve\xc4\x8djih mestih, nastane pa zaradi lu\xc4\x8di: obcestnih svetilk, svetlobnih napisov in drugih virov svetlobe.\n_START_SECTION_\nV voja\xc5\xa1kem \xc5\xbeargonu\n_START_PARAGRAPH_\nV voja\xc5\xa1kem \xc5\xbeargonu gre za namerno, z bojnimi strupi povzro\xc4\x8deno biolo\xc5\xa1ko, kemijsko ali radioaktivno (RBK) onesna\xc5\xbeenje zemeljske povr\xc5\xa1ine, rastlin in \xc5\xbeivali, ljudi in strojev (voja\xc5\xa1ke mehanizacije), stavb (tako znotraj kot zunaj). Posebne dekontaminacijske enote skrbijo za \xc4\x8di\xc5\xa1\xc4\x8denje (dekontaminacijo).'